तीनै करिब सवा सयबाट नागरिक बन्ने क्रम सुरू हुनेछ । अनि त्यसपछि विस्तारै अरूको पालो । पुनर्स्थापना थाल्दाको १ लाख ७ हजार भुटानीमध्ये अमेरिकाले सुरुमै ६० हजारलाई पुनर्स्थापना गर्ने बताएको थियो । पुनर्स्थापनाको पहिलो वर्ष (सन् २००८) मा ५ हजार ३ सय २० अमेरिका आए भने सन् २००९ मा १३ हजार ४ सय ३२, सन् २०१० मा १२ हजार ३ सय ६३ आए । अमेरिकी आर्थिक वर्ष अक्टोबर १ मा सुरू भएर सेप्टेम्बर ३० मा सकिन्छ । अमेरिकाले ६० हजारमा सीमित नगर्ने विचार गरेको अहिलेको तथ्यांकले त स्पष्ट गरेकै छ । यसको छनक सन् २०१० डिसेम्बरमा पाइएको थियो ।
